香港海關

香港海關係香港特別行政區政府保安局轄下嘅紀律部隊之一，負責海關、緝毒、保護知識產權同稅收、保障消費者權益同貿易管制等，現任關長係何珮珊。

執法

偵緝同防止走私
香港海關係負責阻遏走私活動嘅主要執法機關，海關會基於保安、保障公眾健康、保護環境或履行國際義務等理由，防止禁運物品的進出口。工作包括：
根據香港法例第60章《進出口條例》嘅規定，監察貨物嘅進出口同簽發禁運物品同訂明物品嘅有關牌照；
對乘客、貨物、郵包同運輸工具進行查驗；
喺香港特別行政區內進行海陸巡邏。

緝毒
香港海關其中一項主要職責係堵截毒品。海關人員駐守於各出入境管制站，為旅客進行清關、查驗貨物同郵包，搜查車輛、船隻同飛機，以偵緝同防止販毒活動。海關毒品調查科會對唔同層面嘅販毒活動作出深入調查，並加強與本地、內地同海外執法機關之間嘅合作，交換情報，聯手打擊販毒活動。

保護知識產權
香港海關係香港特別行政區唯一負責對版權同商標侵權活動進行刑事調查同檢控嘅部門。海關其中一項任務係維護知識產權擁有人同正當商人嘅合法權益。為咗履行呢項任務，海關執行香港法例第528章《版權條例》、第362章《商品說明條例》同第544章《防止盜用版權條例》嘅規定。

保障稅收
合法香煙同燃油同埋私煙同私油嘅價格相差好大，令到走私客鋌而走險販賣私煙同私油以獲取利潤。為咗保障根據香港法例第109章《應課稅品條例》所訂明嘅應課稅品所徵收嘅稅款，香港海關稅收同一般調查科轄下成立咗私煙調查組同私油及一般調查組，分別採取持久同嚴厲嘅執法行動打擊私煙同私油活動。

私煙調查組負責偵緝有組織嘅走私、分銷同零售私煙活動，喺全香港各區打擊街頭販賣、貯存同零售私煙活動。私油及一般調查組負責打擊私油嘅使用、分銷、製造同走私活動。除咗針對零售層面之外，呢組亦致力打擊化油廠、合成油製造中心嘅活動同跨境走私活動。

歷任首長
出入口管理處監督
 Charles William Beckwith
 David William Tratman
 Robert Oliphant Hutchison
 Norman Lockhart Smith
 John Daniel Lloyd
 Geoffrey Robley Sayer
 Eric William Hamilton
 John Daniel Lloyd
 Eric William Hamilton
 Walter Morris Thomson
 Eric Himsworth

工商業管理處處長
 乾瑾鼐
 歧樂嘉
 石智益
 晏架士

工商業管理處處長兼緝私隊總監
 何禮文
 蘇弼 
 姬達
 佐敦

工商署署長兼任海關總監
 佐敦
 杜華

海關總監
 莊敦賢
 高禮和
 韋能信
 岳士禮
 尉遲信
 李樹輝

海關關長
 李樹輝
 曾俊華
 黃鴻超
 湯顯明
 袁銘輝
 張雲正
 鄧忍光
 鄧以海（2017年7月1號－2021年10月20號)
 何珮珊（2021年10月21號－)

香港海關

香港政府部門
香港紀律部隊